Datum: 02.07.2019. **SAOPŠTENJE ZA MEDIJE**

**m:tel Playground meetup: Agilni razvoj proizvoda**

Kompanija m:tel će u okviru Playground programa ugostiti još jednog izuzetnog preduzetnika i predavača, Đorđa Filipovića, direktora i osnivača kompanije 30Hills i uspješnog Venture Builder-a koji radi na razvoju startapa Buildcon i Boostowski. Meetup druženje je zakazano za četvrtak, **4. jul, sa početkom u 18.00 časova, u Lonac Hub-u**, koji se nalazi na adresi Veselina Masleše 1 (13. sprat, zgrada „Čajavec“).

Tema ovog susreta će biti **Agilni razvoj**. Za pojam Agilni razvoj često možete čuti gotovo svugdje, ali jako malo organizacija zapravo primjenjuje ovaj pristup. Šta je tačno Agilni razvoj i kako on izgleda? Koje su prednosti i benefiti ovakvog pristupa razvoju proizvoda i servisa? Zašto je važno da postavimo korisnika i njegove potrebe u centar? Na sva ova pitanja i još mnogo toga odgovore će dati Đorđe Filipović.

Đorđe će kroz konkretne primjere prikazati kako je agilni razvoj sa fokusom na korisnika doprinio uspjehu njegovih projekata i dolasku do važnih partnera i investicija kao što su čuveni 500 Startups. Razgovor u formi intervjua vodiće Đorđe Đorđević iz beogradskog ICT Hub-a.

Pozivamo sve zainteresovane predstavnike startup zajednice, ali i sve ostale koje interesuje ova tema da nam se pridruže. Više informacija potražite na [www.playground.mtel.ba](http://www.playground.mtel.ba).